Lav et referat af nedenstående tekst:

Tekst:
FC Hjørring har spillet bolden op til byrådet i Hjørring Kommune. Klubben har bedt om hjælp og støttekroner til at løse de økonomiske problemer, der plager klubben. Derfor er eventuelle sponsorkroner blevet et punkt på dagsordenen på årets sidste byrådsmøde i Hjørring her til aften. Borgmester Arne Boelt (S) lægger ikke skjul på, at han gerne fortsat vil have en 1. divisionsklub i Hjørring. - Selvfølgelig betyder det noget for både byen for erhvervslivet, siger Arne Boelt. Det er oprykningen til 1. division, der har været et økonomisk hårdt slag for FC Hjørring. Fodboldklubben forventer at komme ud af 2011 med et underskud på 2,9 millioner kroner, og forsøger derfor at skaffe så mange sponsorater som muligt. - Hjørring Kommune ville selvfølgelig kunne få noget markedsføring ud af det. Der bliver vist tv-kampe fra Hjørring Stadion og Hjørring vil blive nævnt mange gange, siger Arne Boelt. På byrådsmødet vil det senere i aften blive afgjort, om kommunen støtter FC Hjørring eller ej.

Referat:
Byrådet i Hjørring diskuterer i aften en redningsplan for fodboldklubben FC Hjørring. Klubbens økonomi er katastrofal, og kommunen overvejer nu at støtte med et sponsorat.